Osnovna škola „Ljudevit Gaj“ Krapina

Trg Stjepana Radića 1, Krapina

OIB: 68206344969

KLASA: 400-02/25-01/4

URBROJ: 2140-1-4-01-25-1

Krapina, 24.07.2025.

 -Članovima Školskog odbora OŠ „Ljudevit Gaj“

 -Grad Krapina

Predmet: Obrazloženje 1. izmjena i dopuna Financijskog plana za 2025. godinu

Odredbama čl.10 Zakona o proračunu (NN 144/21) propisano je da ako tijekom proračunske godine dođe do povećanja ili smanjenja prihoda i rashoda, donose se izmjene i dopune financijskog plana tekuće godine. Osnova za izmjene i dopune financijskog plana su sljedeće: Odluka o kriterijima, mjerilima i načinu financiranja decentraliziranih funkcija osnovnih škola Grada Krapine za 2025. godinu, Ugovor između Ministarstva kulture i škole za sredstva dobivena za izvođenje radova na sanaciji i izmjeni krovnog tornja te unutarnje stolarije, sredstva dobivena od MZOM za nabavu nefinancijske imovine, Odluka o raspodjeli rezultata i načinu korištenja viška prihoda u 2025. godini.

**Sukladno tome izvršene su promjene na sljedećim stavkama prihoda poslovanja:**

**63-pomoći iz inozemstva i od subjekata unutar općeg proračuna-povećano za 381.123 eura**

Izvor financiranja 5.3. – pomoći proračunskim korisnicima – tekuće pomoći povećane su za ukupno 381.123 eura, razlog su sredstva dobivena na natječaju Ministarstva kulture za radove na sanaciji i izmjeni krovnog tornja 300.000 €, za izmjenu unutarnje stolarije 45.000 €, sredstva dobivena od MZOM za nabavu nefinancijske imovine i investicijsko održavanje 16.818 €, povećanih rashoda za prekovremeni rad 10.000 €, povećanje doprinosa na plaće za 2.000 € te sredstva za projekt za darovite učenike te za nabavu psihološke dijagnostike 1.441 €.

Tekuće pomoći-prihod (6361) planiran iz IF 5.3. veći je od rashoda za 5.469 € koliko iznosi metodološki manjak iz prethodne godine koji proizlazi iz primjene modificiranog načela nastanka događaja, odnosno priznavanja prihoda i rashoda za troškove prehrane za mjesec prosinac 2024.god. a koji su uplaćeni na žiro račun u 2025.godini.

**64-prihodi od imovine- nepromijenjeno**

Izvor financiranja 1.2.- Opći prihodi i primici (PK)- nepromijenjeno

**65-prihodi od upravnih i administrativnih pristojbi po posebnim propisima- nepromijenjeno**

Izvor financiranja 3.7. – Prihodi za posebne namjene- nepromijenjeno

**66-prihodi od prodaje proizvoda i robe te pruženih usluga i prihodi od donacija – nepromijenjeno**

Izvor financiranja 3.2. – Vlastiti prihodi – nepromijenjeno

Izvor financiranja 6.2. – Donacije - nepromijenjeno

**67-prihodi iz nadležnog proračuna za financiranje redovne djelatnosti – povećano za 67.690 €**

Izvor financiranja 4.1. - Prihodi za decentralizirane funkcije- povećano za 8.820 € Odlukom o kriterijima, mjerilima i načinu financiranja decentraliziranih funkcija osnovnih škola Grada Krapine za 2025. godinu i to za materijalne rashode 1.820 €, dok je za nabavu nefinancijske imovine iznos povećan za 7.000 € za nabavu opreme za videonadzor.

Izvor financiranja 1.1. – Opći prihodi i primici- Grad iznad minimalnog financijskog standarda-povećano za 58.870 eura i to za financiranje materijalnih rashoda poslovanja-27.775 €, dok je za nabavu nefinancijske imovine iznos povećan za 31.095 € (obrazloženo niže pod rashodima poslovanja).

**72-prihodi od prodaje građevinskih objekata (stan)- nepromijenjeno**

**92- Rezultat poslovanja-višak prihoda preneseni iznosi 2.300 €**

Ostvareni višak prihoda na kraju 2024. godine iznosi 2.300,16 €. Metodološki manjak za troškove prehrane učenika za prosinac 2024. iznosi 5.469,36 € i uplaćen je u 2025. god., zbog čega stvarni višak prihoda koji se raspoređuje iznosi 7.769,52 € i ostvaren je na sljedećim izvorima financiranja:

3.2. Vlastiti prihodi 3.609,14

4.7. Prihodi za posebne namjene 8,38 €

5.3. Pomoći 2.461,55 €

6.2. Donacije 1.690,45

**U okviru rashoda poslovanja izvršene su promjene na sljedećim stavkama:**

**31- rashodi za zaposlene-povećani za 11.863 €**

Izvor financiranja 1.1.-Opći prihodi i primici Grad iznad minimalnog financijskog standarda-nepromijenjeno

Izvor financiranja 3.2.-Vlastiti prihodi- smanjeno za 137 €, utrošen je manji iznos za isplate naknada radnicima za županijska natjecanja

Izvor financiranja 5.3.-Pomoći-povećano za ukupno 12.000 € zbog povećanih rashoda za prekovremeni rad. Sukladno povećanju iznosa bruto plaće povećani su i rashodi za plaćanje doprinosa na plaće.

 **32- materijalni rashodi – povećani ukupno za 38.835 eura;**

Izvor financiranja 4.1.-Prihodi za decentralizirane funkcije- povećani za 1.820 € sukladno Odluci o kriterijima, mjerilima i načinu financiranja decentraliziranih funkcija osnovnih škola, unutar skupine izvršene su promjene na pojedinim računima + ili -, prema ostvarenim rashodima poslovanja, ali to nije utjecalo na ukupno planirani iznos

Izvor financiranja 1.1.-Opći prihodi i primici- Grad iznad minimalnog financijskog standarda – povećano za 27.775 € za sljedeće:

* 1.350 € više planirano za troškove prijevoza učenika (avionske karte) za projekt razmjene učenika
* 20.800 € više je planirano za usluge tekućeg i investicijskog održavanja škole od čega za keramičarske radove u PŠ Donja Šemnica 400 €, popravak elektroinstalacija u matičnoj školi prema nalogu inspekcije 7.038 €, sanaciju parketa u učionicama 6.250 €, za sanaciju sanitarnih prostorija i uvođenje tople vode u PŠ Donja Šemnica cca 3.500 €, dok će se ostatak 3.612 € s prethodno planiranim iznosom koristiti za krečenje učionica.
* 5.625 € je planirano za troškove stručnog nadzora nad radovima na sanaciji središnjeg tornja te za troškove usluge provođenja postupka javne nabave za radove na sanaciji tornja i izmjeni unutarnje stolarije

Izvor financiranja 3.2.-Vlastiti prihodi- povećani za 37 eura za nabavu sitnog inventara, nastavnih sredstava i pomagala.

Izvor financiranja 3.9.-Višak prihoda- Vlastiti prihodi- smanjeno za 206 €

Izvor financiranja 4.7.-Prihodi za posebne namjene- nepromijenjeno

Izvor financiranja 5.3.-Pomoći proračunskim korisnicima- povećani za 5.359 eura za sljedeće:

* 150 € za službena putovanja za pomoćnika u nastavi (pratnja učenika na terenskim nastavama i izletima)
* 510 € za nabavu uredskog materijala i materijala za odvijanje izvannastavnog procesa za održavanje zimskih radionica koje financira KZŽ, za projekt za darovite učenike i za nabavu dijagnostičkih sredstava za psihologa koje financira MZOM
* 391 € za nabavu sitnog inventara za projekt za darovite učenike koje financira MZOM
* 492 € za financiranje troškova prijevoza učenika koji su sudjelovali u projektu za darovite učenike na izvanučioničku nastavu
* 3.301 € za troškove sanacije parketa u učionici koje financira MZOM
* 492 € je povećano za troškove pristojbi i naknada za nezapošljavanje invalida
* 23 € je povećano za ostale nespomenute rashode poslovanja za troškove posjeta muzeju za projekt za darovite učenike (MZOM)

Izvor financiranja 5.9. Višak prihoda-Pomoći-povećano za 2.462 € za sljedeće

* 790 € za nabavu dijagnostičkih sredstava za psihologa
* 1.250 € za odvijanje terenske nastave za učenike koji su sudjelovali u projektu za darovite učenike
* 422 € za ostale nespomenute rashode poslovanja-ulaznice za muzeje za učenike koji su sudjelovali u projektu za darovite učenike

Za sve navedeno sredstva su dobivena u 2024. godini od MZOM.

Izvor financiranja 6.2. – Donacije- nepromijenjeno

Izvor financiranja 6.9. Višak prihoda -Donacije-povećane za 1.690 € za nabavu sitnog inventara, nastavnih sredstava i pomagala za lakše odvijanje nastavnog procesa

Izvor financiranja 7.2. –Prihodi od prodaje nefinancijske imovine i naknade s naslova osiguranja – smanjeno za 102 €

**34- financijski rashodi- nepromijenjeno**

Izvor financiranja 4.1.-Prihodi za posebne namjene-Grad decentralizacija- nepromijenjeno

Izvor financiranja 1.2. – Opći prihodi i primici- prihodi od banke-nepromijenjeno

**37 - ostale naknade građanima i kućanstvima iz proračuna- povećani za 100 €**

Izvor financiranja 1.1. – opći prihodi i primici- Grad iznad minimalnog financijskog standarda- nepromijenjeno

Izvor financiranja 3.2. –Vlastiti prihodi- povećano za 100 € za nabavu radnih udžbenika za zamjenu oštećenih

**38- ostali rashodi- smanjeni za 247 €**

Izvor financiranja 5.3.- pomoći proračunskim korisnicima – smanjeni za 247 €, prema stvarno dobivenim sredstvima od strane MZOM te ostvarenim rashodima za nabavu higijenskih potrepština za djevojčice.

**U okviru rashoda za nabavu nefinancijske imovine izvršene su sljedeće promjene:**

**42-rashodi za nabavu proizvedene dugotrajne imovine- povećani za 34.812 €**

Izvor financiranja 4.1. - Opći prihodi i primici- Grad decentralizacija – povećano za 7.000 € za nabavu opreme za videonadzor školskih zgrada (matična i područne škole)

Izvor financiranja 1.1.-Opći prihodi i primici-Grad iznad minimalnog financijskog standarda- povećano za 12.345 €

* 6.305 € planira se nabaviti namještaj za opremanje školske knjižnice
* 6.040 € za nabavu klima uređaja

Izvor financiranja 3.2. – Vlastiti prihodi – nepromijenjeno

Izvor financiranja 3.9. Višak prihoda-Vlastiti prihodi-povećano za 1.815 € za nabavu interaktivnog ekrana-pametne ploče

Izvor financiranja 4.7. – Prihodi za posebne namjene- nepromijenjeno

Izvor financiranja 4.9. Višak prihoda-Prihodi za posebne namjene-povećano za 8 € za nabavu knjiga za šk. knjižnicu

Izvor financiranja 5.3. – Pomoći proračunskim korisnicima – povećano za 13.542 € za nabavu uredske opreme i namještaja (13.517 €) te nabavu knjiga za šk. knjižnicu (25 €) koje se financira sredstvima dobivenim od MZOM

Izvor financiranja 7.2. –Prihodi od prodaje nefinancijske imovine- povećano za 102 € za nabavu opreme

**45-rashodi za dodatna ulaganja na nefinancijskoj imovini - građevinskim objektima-povećano za 363.750 €**

Izvor financiranja 1.1. – Opći prihodi i primici- Grad iznad minimalnog financijskog standarda-povećano za 18.750 €

* 7.000 € za izmjenu unutarnje stolarije
* 10.000 € za postavljanje sata na središnjem tornju na zgradi matične škole u Krapini
* 1.750 € za uređenje košarkaškog igrališta

Izvor financiranja 5.3. – Pomoći proračunskim korisnicima –povećano za 345.000 €

* 300.000 € za radove na sanaciji i izmjeni središnjeg tornja na krovu zgrade matične škole u Krapini
* 45.000 € za radove na izmjeni unutarnje stolarije matične škole u Krapini

Sredstva za navedene radove osigurana su na natječaju Ministarstva kulture.

Napomena:

Unutar nekih izvora financiranja na pojedinim računima izvršene su promjene iznosa + ili -, ovisno o potrebi i utrošku sredstava, ali to nije utjecalo na ukupno planirani iznos unutar skupine i samog izvora financiranja.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ivan Zubić, predsjednik Školskog odbora